Руслан Мъйнов купи къща край гробищата за новата си любовница! | Сензация - здраве и красота
Руслан Мъйнов и новата му изгора се заселиха край гробищата!	От Пею Благов на 17.01.20131 коментар	Сподели във Facebook
Въпросът защо слабее Руслан Мъйнов, най-сетне намери своя отговор. Комикът се е вталил до неузнаваемост заради новата си любов – мистериозна дама. Самоличността на девойката, бесарабският българин пази в тайна дори и от най-близките си приятели.
Когато миналата пролет започнал да променя визията си, Руслан споделил пред познати, че най-после е открил жената на живота си. Обяснил, че е красавица, но не иска да се хвали в обществото с нея.
Наскоро звездата от „Столичани в повече“ и „Комиците“ използвал, че цените на имотите са паднали и инвестирал спестяванията си в къща в столичния квартал „Орландовци“, недалеч от гробищата. Руслан купил сградата за скромните 38 000 евро но инвестирал още 20 хилядарки, за да й направи основен ремонт. Така 36-годишният комик сбъднал мечтата си да има в София къща като тази, в която живеел с родителите и сестра си в родния украински град Измаил.
Основното изискване на Руслан било домът му да има просторен двор, където през лятото да си прави барбекю. Затова и преди време папараци щракнаха комика, докато си купуваше косачка за тревата и инструменти за скара в столичен магазин.
Синеокият актьор вече се е нанесъл в новото си жилище, а с него се е настанила и любимата му. Двамата нямали търпение да дойде пролетта, за да сключат граждански и църковен брак.
Руслан дълго се жалваше, че не му върви с жените и не може да си намери свястно гадже след раздялата с Алекс Сърчаджиева. Днес обаче прокобата сякаш е преодоляна и той е щастлив в интимен план.
„Приятелката ми е амбициозна, умна и не е актриса. Но засега не искам да се показва в публичното пространство. Не желая да стане като връзката ми с Алекс. Навсякъде тръбяха за нас, че живеем заедно, и в един момент нещата се разсъхнаха. Вече съм готов да бъда баща. Родителството е отговорна работа, но аз не се плаша. Като гледам Любо Нейков колко е щастлив, смятам, че и при мен ще е така. Обичам децата. Дори кръстих три хлапета на мои съученици“, откровеничи артистът.
Стопените с глад и любов 25 килограма от снагата му напоследък създават големи неприятности на екипа на „Комиците“. Налага се гримьорите доста да се потят над Руслан, за да го дегизират за ролята му на Монсерат Кабайе и участието му в скеча с трите прасенца.
Мъйнов от дете е предразположен към пълнеене. Майка му готвела само вкуснотии, но те не били особено здравословни. Руслан и сестра му хапвали предимно мазни и пържени храни, качващи холестерола.
Преди да започне да отслабва, актьорът бе превърнал гримьорната си в аптека. Той държеше под ръка всевъзможни лекарства за многобройните си болежки, но днес вече е изхвърлил медикаментите. Запознати твърдят, че сърцето му сега бие ритмично, а кръвното му е в норма. „На едно парти видях шефа на синдикатите на „Лукойл“ Минко Минков отслабнал с 30 кг. И не беше само втален, ами и жизнен, усмихнат, щастлив. Нямаше вид на посинял и каталясап от глад човек, който мрази целия свят. Бях чувал преди това за неговата диета и като се убедих с очите си, че му е подействала, се зарибих като шаран на торен червей“, разказва историята на собственото си отслабване комикът.
Руслан не гладувал, а внимавал кои храни с кои комбинира. Разбира се, резултатът нямало да е толкова добър, ако актьорът не изгарял калории и от любов по мистериозната си приятелка.
Ефектът от отслабването на Мъйнов е още по-забележим, когато бесарабският българин застане редом до Любо Нейков в някой скеч. Припомняме, че шефът на „Комиците“ години води неуспешна битка с теглото си и телесата му вече са придобили застрашителни размери.
гробищата, диета, жилище, здравословни, изгората, къща, любимата, Орландовци, ремонт, Руслан Мъйнов, теглото, хлапета
Руслан Мъйнов и новата му изгора се заселиха край гробищата! добавена от Пею Благов на 17.01.2013Всички статии от Пею Благов →
Кубрат Пулев: С Андреа ще се женим догодина!	Отслабване с тиквички	Фандъкова праща бездомници в общежитие с престъпници	Пиарката Кристина Спасова забогатя набързо от реклама	Имот за 500 бона разведе Вили Вуцов	3 супер бананови шейка за вашата диета за отслабване	Tweet
Един отговор за "Руслан Мъйнов и новата му изгора се заселиха край гробищата!"	Ангел Ангелов 09.03.2013 at 8:03	От Варна съм и търся връзка с Руслан Мъйнов .Поводът е излишните килограми .Моля Ви за съдействие . Поздрави